
                                         CONSILIUL JUDEŢEAN 
HOTĂRÂRE
privind aprobarea Documentaţiei de Avizare a Lucrărilor de Intervenţie şi a indicatorilor tehnico-economici, aferenţi obiectivului de investiții „Pod pe DJ 170, km 20+897 Breaza, 
județul Bistriţa-Năsăud” 
Consiliul Judeţean Bistriţa-Năsăud, întrunit în şedinţă ordinară în data de 26.06.2019, în prezenţa a 28 de consilieri judeţeni;
Având în vedere:

       
- Expunerea de Motive nr.IX/11841/19.06.2019 a Preşedintelui Consiliului Judeţean Bistriţa-Năsăud; 

- raportul comun nr.IVA/11846/19.06.2019 al Direcţiei drumuri județene, mediu, transport şi Direcţiei economice din cadrul Consiliului Judeţean Bistriţa-Năsăud;
- prevederile art.44 alin.(1) şi art.45 din Legea nr.273/2006 privind finanţele publice locale, cu modificările şi completările ulterioare;
- prevederile art.1 alin.(1), alin.(2) lit.b) pct.(ii) și art.(5) alin.(1) lit.b) pct.(i) din Hotărârea Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

- prevederile art.22 din Legea nr. 10/1995 privind calitatea în construcţii, republicată, cu modificările şi completările ulterioare;
- Avizul Consiliului Tehnico - Economic (CTE) al Consiliului Judeţean Bistriţa-Năsăud nr.9/31.05.2019 privind Documentaţia de Avizare a Lucrărilor de Intervenţie şi a indicatorilor tehnico-economici, aferenţi obiectivului „Pod pe DJ 170, km 20+897 Breaza, județul Bistriţa-Năsăud”;

- prevederile Capitolului 84.02 ”Transporturi”, art.71.01.30 ”Alte active fixe”, poziția 13.3.13 din Anexa nr.9 – Programul de investiții cu finanțare din bugetul unității administrativ-teritoriale pe anul 2019, la Hotărârea Consiliului Județean Bistrița-Năsăud nr.20/2019 privind aprobarea bugetului de venituri și cheltuieli al Județului Bistrița-Năsăud pe anul 2019 și estimările pe anii 2020-2022, cu modificările și completările ulterioare;

- Documentaţia de Avizare a Lucrărilor de Intervenţie pentru obiectivul de investiții „Pod pe DJ 170, km 20+897 Breaza, județul Bistriţa-Năsăud”, elaborată de S.C. BEST PROIECT PREST S.R.L. București și înregistrată la Consiliul Judeţean Bistriţa-Năsăud cu nr.V/18391 din 10.09.2018;
- raportul nr.IA/12441 din 26.06.2019 al Comisiei economice;
- raportul nr.IA/12442 din 26.06.2019 al Comisiei de urbanism.
În temeiul prevederilor art.91 alin.(1) lit.b), alin.(3) lit.f), art.98 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

         Art.1 Se aprobă Documentaţia de Avizare a Lucrărilor de Intervenţie, elaborată de către S.C. BEST PROIECT PREST S.R.L. București, pentru obiectivul de investiții „Pod pe DJ 170, km 20+897 Breaza, județul Bistriţa-Năsăud”, prevăzută în Anexa nr.1.                                                            
Art.2 Se aprobă indicatorii tehnico-economici, aferenţi obiectivului de investiție „Pod pe DJ 170, km 20+897 Breaza, județul Bistriţa-Năsăud”, prevăzuți în Anexa nr.2.                           
Art.3  Anexele nr.1 și nr.2 fac parte integrantă din prezenta hotărâre.
Art.4 Prezenta hotărâre a fost adoptată cu un număr de 28 de voturi "pentru".
Art.5 Cu ducerea la îndeplinire a prevederilor prezentei hotărâri se încredinţează Direcţia drumuri județene, mediu, transport - Serviciul administrare drumuri județene şi Direcţia economică din cadrul Consiliului Judeţean Bistriţa-Năsăud. 
Art.6 Prezenta hotărâre se comunică de către Serviciul juridic cu:
· Administratorul public al județului;

· Direcţia drumuri județene, mediu, transport - Serviciul administrare drumuri județene;
· Direcţia economică;
· S.C. BEST PROIECT PREST S.R.L. București;
· Instituţia Prefectului - judeţul Bistriţa-Năsăud.

